
Latvijas Republika 
Jelgavas valstspilsētas pašvaldības īpašuma atsavināšanas komisija
Lielā iela 11, Jelgava, LV-3001, tālrunis: 63005549, 63005559, e-pasts: pasts@jelgava.lv

Pielikums
Jelgavas valstspilsētas pašvaldības domes 
2026. gada 25. jūnija lēmumam Nr.10/16


NEAPBŪVĒTA ZEMESGABALA PILSSALAS IELĀ 8B, JELGAVĀ 
APBŪVES TIESĪBAS IZSOLES NOTEIKUMI

1. Vispārīgais jautājums
Šie izsoles noteikumi (turpmāk-Noteikumi) nosaka kārtību, kādā tiek piešķirta Jelgavas valstspilsētas pašvaldībai (turpmāk-Pašvaldība) piederošas zemes vienības Pilssalas ielā 8B, Jelgavā, daļas apbūves tiesība.
 
2. Zemesgabala raksturojums 
2.1. [bookmark: _Hlk173247423]Apbūves tiesības izsole tiek rīkota zemes vienībai ar kadastra apzīmējumu 09000120093 Pilssalas ielā 8B, Jelgavā (platība 810 m2, turpmāk - Zemesgabals).
2.2. Saskaņā ar Jelgavas pilsētas teritorijas plānojumu 2009.-2021. gadam (apstiprināts ar Jelgavas pilsētas domes 2017. gada 23. novembra lēmumu Nr. 13/2), Zemesgabala atļautā izmantošana ir publiskā apbūve.

3. Īpašuma tiesības
Zemesgabals ierakstīts Zemgales rajona tiesas Jelgavas pilsētas zemesgrāmatas nodalījumā Nr. 100000953684 ar kadastra numuru 09000120097 uz Pašvaldības vārda. 

4. Izsoles rīkotājs un mērķis
4.1. Izsoli rīko Jelgavas valstspilsētas pašvaldības Izsoles komisija (turpmāk - Komisija) atbilstoši Noteikumiem.
4.2. Izsoles mērķis ir noteikt Zemesgabala pircēju, kurš piedāvā augstāko cenu.  

5. Zemesgabala apbūves tiesības izsoles veids, maksājumi un samaksas kārtība
5.1. Apbūves tiesības piešķiršanas veids - mutiskā izsole ar augšupejošu soli divās kārtās:
5.1.1. pirmā kārta – izsoles pretendentu iesniegto izsoles pieteikumu, Objekta būvniecības piedāvājumu un tā vizualizācijas izvērtēšana.
5.1.2. otrā kārta – mutiskā izsole starp Komisijas apstiprinātajiem izsoles dalībniekiem.
5.2. Izsoles sākumcena (turpmāk - Sākumcena) - apbūves tiesības maksa gadā bez pievienotās vērtības nodokļa 4000,00 euro (četri tūkstoši euro).
5.3. Izsoles solis  500,00 euro (pieci simti euro).
5.4. Izsoles nodrošinājums 400,00 euro (četri simti euro). 
5.5. Izsoles reģistrācijas maksa 50 euro (piecdesmit euro).

6. Apbūves tiesības piešķiršanas nosacījumi
6.1. Apbūves tiesība tiek piešķirta uz 30 (trīsdesmit) gadiem ar mērķi – kafejnīcas būvniecība un teritorijas labiekārtošana (turpmāk - Objekts), ievērojot spēkā esošos apbūves noteikumus.
6.2. Apbūves tiesību drīkst atsavināt, kā arī apgrūtināt ar lietu tiesībām, tikai ar Pašvaldības domes rakstisku piekrišanu.
6.3. Apbūves tiesību uz Zemesgabalu iegūst izsoles dalībnieks, kurš piedāvā augstāko apbūves tiesības maksu gadā bez pievienotās vērtības nodokļa un atbilst visām Noteikumu prasībām.
6.4. Pašvaldība reizi 6 (sešos) gados pārskata apbūves tiesības maksu atbilstoši sertificēta nekustamā īpašuma vērtētāja noteiktajam vērtējumam. Gadījumā, ja sertificētā vērtētāja noteiktā  apbūves tiesības maksa ir lielāka par nosolīto, līgumā par apbūves tiesības piešķiršanu tiek veikti grozījumi, palielinot apbūves tiesības maksu. Gadījumā, ja aktuālā apbūves tiesības maksa ir mazāka vai vienāda ar līgumā par apbūves tiesības piešķiršanu noteikto,  apbūves tiesības maksa netiek mainīta.
6.5. Gadījumā, ja pēc Līguma noslēgšanas stājas spēkā normatīvie akti, kas pieļauj garāku apbūves tiesību termiņu, nekā noteikts šajos Noteikumos, apbūves tiesības līguma termiņš var tikt pagarināts, izpildot attiecīgajos normatīvajos aktos, Noteikumos un apbūves tiesības līgumā noteiktās prasības;
6.6. Apbūves tiesīgajam pirms apbūves tiesības izbeigšanās ir pienākums atbrīvot Zemesgabalu no nedzīvojamām ēkām (inženierbūvēm), ja Pašvaldība un apbūves tiesīgais 6 (sešus) mēnešus pirms apbūves tiesību termiņa beigām nav noslēguši rakstveida vienošanos par citu risinājumu.

7. Informācijas publicēšanas kārtība un Zemesgabala apskate
7.1. Pēc Noteikumu apstiprināšanas Pašvaldība ne vēlāk kā četras nedēļas pirms izsoles publicē sludinājumu par Zemesgabala izsoli oficiālajā izdevumā “Latvijas Vēstnesis”,  kā arī ievieto sludinājumu Pašvaldības tīmekļa vietnē www.jelgava.lv.
7.2. Pretendentam Noteikumi un visi saistītie dokumenti ir pieejami tīmekļa vietnē www.jelgava.lv sadaļā “pašvaldība/sludinājumi”.
7.3. Kontaktpersona, kura tiesīga sniegt organizatorisku informāciju par izsoli – Jelgavas valstspilsētas pašvaldības iestādes “Centrālā pārvalde” Pašvaldības īpašumu departamenta galvenais speciālists īpašumu jautājumos Ainārs Buse, tālrunis: 63005559, e-pasts: ainars.buse@jelgava.lv .
7.4. Zemesgabals ir brīvi pieejams apskatei.

8. Pieteikšanās termiņš un Pretendentu reģistrācijas kārtība
8.1. Pēc sludinājuma publicēšanas oficiālajā izdevumā “Latvijas Vēstnesis” pretendents vai viņa pilnvarotā persona (turpmāk - Pretendents) Noteikumu 8.4. punktā noteiktos dokumentus līdz 2026. gada 14. augustam plkst. 14.00 var iesūtīt pa pastu, iesniegt Pašvaldībā (Lielā iela 11, Jelgava, tālruņa Nr.63005559) vai elektroniski (elektroniskais dokuments jāsagatavo atbilstoši normatīvajiem aktiem par elektronisko dokumentu izstrādāšanu un noformēšanu), nosūtot tos uz e-pasta adresi pasts@jelgava.lv.
8.2. Par Pretendentu var būt fiziska vai juridiska persona, kurai ir tiesības saskaņā ar normatīvajiem aktiem iegūt nekustamo īpašumu Latvijas Republikā.
8.3. Pirms Noteikumu 8.4. punktā noteikto dokumentu iesūtīšanas vai iesniegšanas personai, kura vēlas piedalīties izsolē, izsoles nodrošinājums 400,00 euro (četri simti euro) un izsoles reģistrācijas maksa 50,00 euro (piecdesmit euro) jāpārskaita Jelgavas valstspilsētas pašvaldības iestādes “Centrālā pārvalde” (reģistrācijas Nr.90000042516), akciju sabiedrības “SEB banka” kontā Nr. LV96UNLA0008001130601, kā iemaksas mērķi norādot “Zemesgabala Pilssalas ielā 8B, Jelgavā apbūves tiesības izsoles nodrošinājums un reģistrācijas maksa”. Par maksājumu veikšanas dienu tiek uzskatīts datums, kurā izsoles dalībnieks ir iesniedzis kredītiestādē attiecīgu maksājuma uzdevumu (kredītiestādes atzīme). 
8.4. Pretendents, kurš vēlas reģistrēties izsolei, iesniedz šādus dokumentus: 
8.4.1. pieteikumu par piedalīšanos izsolē saskaņā ar Noteikumiem;
8.4.2. perspektīvā Objekta izvietojuma vizualizācija;
8.4.3. pilnvarotās personas pārstāvības tiesību apliecinoša dokumenta – pilnvaras kopiju; 
8.4.4. dokumenta kopiju, kas apliecina nodrošinājuma un reģistrācijas maksas samaksu.
8.5. Pieteikuma dokumentiem jābūt latviešu valodā. Ārvalstu institūciju izdotie dokumenti drīkst būt svešvalodā ar pievienotu tulkojumu latviešu valodā, kas apstiprināts saskaņā ar spēkā esošiem normatīvajiem aktiem. Par dokumentu tulkojuma atbilstību oriģinālam atbild Pretendents.
8.6. Ja pieteikums un perspektīvā Objekta izvietojuma vizualizācija ir uz vairākām lapām, tas jāiesniedz ar sanumurētām lapām, caurauklots, ar uzlīmi, kas nostiprina auklu. Uz uzlīmes jābūt rakstītam lapu skaitam, pretendenta zīmoga nospiedumam (ja tādu lieto) un tās personas parakstam, kura paraksta pieteikumu.
8.7. Pieteikums jāparaksta personai, kura likumiski pārstāv pretendentu, vai ir pilnvarota pārstāvēt pretendentu šajā izsolē.
8.8. Pēc pieteikuma saņemšanas, Komisija pārbauda tā atbilstību Noteikumu nosacījumiem un vērtē iesniegtos perspektīvā Objekta izvietojuma vizualizācijas metus atbilstoši šādiem vērtēšanas kritērijiem: 
8.8.1. būvapjoma iekļaušanās kopējā pilsētbūvnieciskajā situācijā un pilsētvides prasību nodrošinājums, t.sk:
8.8.1.1. apbūves laukums līdz 300 m2 un ēkas stāvu skaits – līdz diviem (atļauts arī jumta stāvs);
8.8.1.2. būvapjomu iekļaušanās pilsētvides mērogā un skatu leņķos no Pilssalas ielas un Lielupes upes puses;
8.8.1.3. teritorijas labiekārtojuma un vides pieejamības nosacījumu kvalitāte, 
8.8.2. būvapjoma arhitektoniskā kvalitāte, ēkas funkcionalitāte, t.sk.:
8.8.2.1. arhitektoniskās idejas oriģinalitāte;
8.8.2.2. arhitektonisko un konstruktīvo risinājumu ilgtspējība un efektivitāte;
8.8.2.3. arhitektoniskās formu valodas atbilstība ēkas izmantošanas mērķim (t.sk. fasādes materiālu izvēle, to estētiskā kvalitāte un krāsu/faktūru/tekstūru risinājums);
8.8.2.4. plānojuma atbilstība ēkas noteiktajam izmantošanas mērķim,
8.9. Pretendentu, kurš ir izpildījis Noteikumu prasības, reģistrē kā izsoles dalībnieku (turpmāk - Dalībnieks) un līdz 2026. gada 21. augustam uz viņa norādīto pasta adresi un/vai e-pastu nosūta reģistrācijas apliecību.
8.10. Izvērtētais pieteikums Pretendentam atpakaļ netiek atdots.
8.11. Reģistrācijas apliecībā norāda šādas ziņas:
8.11.1. Dalībnieka vārdu, uzvārdu, personas kodu vai juridiskas personas pilnu nosaukumu un reģistrācijas numuru;
8.11.2. pilnvarotās personas vai pārstāvja vārdu, uzvārdu, personas kodu;
8.11.3. Dalībnieka deklarētās dzīvesvietas adresi vai juridisko adresi;
8.11.4. Zemesgabala adresi;
8.11.5. izsoles norises vietu un laiku; 
8.11.6. atzīmi par nodrošinājuma un reģistrācijas maksas samaksu;
8.11.7. Dalībnieka reģistrācijas apliecības izdošanas datumu.
8.12. Visiem Dalībniekiem ir tiesības iepazīties ar Pašvaldības rīcībā esošiem Zemesgabala dokumentiem, kā arī saņemt nepieciešamo informāciju par Zemesgabalu.
8.13. Pretendents netiek reģistrēts, ja:
8.13.1. nav iestājies vai ir jau beidzies Pretendentu reģistrācijas termiņš;
8.13.2. nav iesniegti visi Noteikumu 8.4. punktā noteiktie dokumenti.
8.13.3. konstatēts, ka pretendentam ir izsoles Noteikumu 9. punktā minētās parādsaistības.
8.14. Izsoles rīkotājs nav tiesīgs līdz izsoles sākumam sniegt informāciju par izsoles pretendentiem.

9. Prasības pretendentam
9.1. Pretendentam nav uzsākts vai pasludināts tā tiesiskās aizsardzības process vai maksātnespējas process (izņemot gadījumu, kad maksātnespējas procesā tiek piemērota sanācija vai cits līdzīga veida pasākumu kopums, kas vērsts uz parādnieka iespējamā bankrota novēršanu un maksātspējas atjaunošanu), nav apturēta vai pārtraukta tā saimnieciskā darbība, nav uzsākta tiesvedība par tā bankrotu.
9.2. Pretendentam nav Valsts ieņēmumu dienesta administrēto nodokļu (nodevu) parāda, kas kopsummā pārsniedz 150,00 euro, kā arī nav nekustamā īpašuma nodokļa parāda Jelgavas valstspilsētas administratīvajā teritorijā.
9.3. Pretendentu, kurš neatbilst Noteikumu 9.1. un 9.2. punktu prasībām, neiekļauj Dalībnieku sarakstā un tas nepiedalās izsolē.
9.4. Komisija ir tiesīga pārbaudīt Pretendenta dokumentos sniegto ziņu patiesumu un, ja tiek atklāts, ka Pretendents ir sniedzis nepatiesas ziņas, viņu svītro no Dalībnieku saraksta un nepieļauj viņa dalību izsolē.
9.5. Pretendentam, kā arī Dalībniekam, kurš būtu atzīstams par uzvarētāju, pārbauda vai attiecībā uz Pretendentu un Dalībnieku, tā valdes vai padomes locekli, patieso labuma guvēju, pārstāvēt tiesīgo personu vai prokūristu, vai personu, kura ir pilnvarota pārstāvēt Pretendentu un Dalībnieku darbībās, kas saistītas ar filiāli, ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas, ievērojot Starptautisko un Latvijas Republikas nacionālo sankciju likumu. Ja attiecībā uz Pretendentu un Dalībnieku vai kādu no minētajām personām noteiktās starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas kavēs līguma izpildi, Pretendents un Dalībnieks tiks izslēgts no turpmākās dalības izsolē un netiks atzīts par uzvarētāju. 
9.6. Noteikumu 9.5. apakšpunktā minēto sankciju pārbaudi izsoles komisija veic publiski pieejamās tīmekļa vietnēs: http://sankcijas.fid.gov.lv/; https://sanctionssearch.ofac.treas.gov/; https://www.sanctionsmap.eu/#/main. 

10. Izsoles kārtība
10.1. Zemesgabala apbūves tiesības izsole notiks 2026. gada 24. augustā plkst. 17.00  Jelgavā, Lielajā ielā 11, 207.telpā.
10.2. Izsole notiek, ja uz izsoli ieradušies ne mazāk par diviem izsoles Dalībniekiem. 
10.3. Ja uz izsoli reģistrējies tikai viens Dalībnieks, kurš ir izpildījis Noteikumu nosacījumus, izsoli Noteikumu 10.1. punktā minētajā datumā nerīko un Zemesgabala apbūves tiesību piešķir vienīgajam Dalībniekam par izsoles sākumcenu, kas ir paaugstināta par vienu izsoles soli. 
10.4. Dalībnieks, tā pārstāvis vai tā pilnvarotā persona pie ieejas izsoles telpā izsoles sekretāram uzrāda, reģistrācijas apliecību un personu apliecinošu dokumentu (pasi vai personas apliecību). Dalībniekam izsniedz solīšanas karti, kuras numurs atbilst numuram izsoles Dalībnieku reģistrācijas sarakstā ierakstītajam kārtas numuram. Dalībnieks paraksta Noteikumus.
10.5. Izsoles vadītājs pārliecinās par Dalībnieku ierašanos pēc iepriekš sastādītā saraksta, kurā ir ierakstīts katra Dalībnieka vārds, uzvārds, personas kods, juridiskām personām pilns nosaukums, reģistrācijas datums un laiks, kā arī Dalībnieka pārstāvja vārds un uzvārds.
10.6. Ja noteiktajā laikā uz izsoli nav ieradušies visi reģistrētie Dalībnieki, izsoles vadītājs pārtrauc izsoli uz 15 (piecpadsmit) minūtēm un paziņo par to klātesošajiem Dalībniekiem, kā arī izdara atbilstošu atzīmi izsoles protokolā. Pēc 15 (piecpadsmit) minūtēm izsoles vadītājs izsoles norisi atjauno neatkarīgi no tā, vai ieradušies visi reģistrētie Dalībnieki. Uzskatāms, ka Dalībnieks, kurš nav ieradies uz izsoli, atteicies no dalības izsolē.
10.7. Ja uz izsoli ieradies tikai viens Dalībnieks, Komisija piedāvā vienīgajam reģistrētajam izsoles Dalībniekam Zemesgabala apbūves tiesību par Sākumcenu, kas ir paaugstināta par vienu izsoles soli, par ko izdara attiecīgu ierakstu izsoles protokolā un Dalībnieks parakstās.
10.8. Izsoles vadītājs atklājot izsoli raksturo Zemesgabalu, kura apbūves tiesība tiek izsolīta, un paziņo tās Sākumcenu, kā arī izsoles soli par kādu cena tiks paaugstināta. 
10.9. Ja neviens Dalībnieks nav pārsolījis izsoles Sākumcenu, izsole ir atzīstama par nenotikušu.
10.10. Dalībnieks solīšanas procesā paceļ savu solīšanas karti ar numuru, tā apstiprinot, ka viņš palielina solīto cenu par vienu izsoles soli.
10.11. Dalībnieks tur paceltu solīšanas karti ar numuru, līdz izsoles vadītājs nosauc Dalībnieka numuru, solīto cenu. Izsoles sekretārs izsoles protokolā fiksē katra Dalībnieka katru piedāvāto cenu, cenas  fiksēšanu turpina, kamēr tā tiek paaugstināta. 
10.12. Kad neviens no Dalībniekiem vairs nepiedāvā augstāku cenu, izsoles vadītājs trīs reizes atkārto pēdējo solīto cenu, to fiksējot ar āmura piesitienu. Pēc āmura piesitiena Zemesgabala apbūves tiesība ir nosolījis Dalībnieks, kas solījis augstāko cenu (turpmāk - Izsoles uzvarētājs).
10.13. Ja vairāki Dalībnieki vienlaicīgi piedāvā vienādu cenu un vizuāli nav iespējams izšķirt, kurš piedāvāja pirmais, izsoles vadītājs turpina izsoli, paaugstinot pēdējo solīto cenu par izsoles soli. Gadījumā, ja pēc izsoles cenas palielinājuma neviens no Dalībniekiem vairs nesola, tad ar izlozi izšķir, kuram no šiem Dalībniekiem tiek ieskaitīts pēdējais solījums. Izloze tiek veikta, sagatavojot tādu ložu skaitu, kas atbilst vienlaicīgi solījušo Dalībnieku skaitam un vienu no tām iezīmējot ar izsoles vadītāja parakstu. Dalībnieki velk lozes atbilstoši to solīšanas karšu numuriem, pieaugošā secībā. Dalībnieks, kas izvelk lozi ar parakstu, uzskatāms par pirmo solītāju un Izsoles uzvarētāju. Izsoles vadītājs trīs reizes atkārto pēdējo solīto cenu, fiksējot to ar āmura piesitienu. Pēc āmura piesitiena Zemesgabala apbūves tiesību ir nosolījis Izsoles uzvarētājs.
10.14. Izsoles vadītājs uzaicina Izsoles uzvarētāju nekavējoties ar savu parakstu apliecināt izsoles protokolā norādītās cenas atbilstību nosolītajai cenai. Ja Izsoles uzvarētājs neparakstās protokolā, uzskatāms, ka viņš ir atteicies no Zemesgabala apbūves tiesības par nosolīto cenu. Šajā gadījumā iemaksāto nodrošinājuma summu viņam neatmaksā.
10.15. Ja iestājas šo Noteikumu 9.14. punktā minētie apstākļi, izsoles vadītājs par Izsoles uzvarētāju pasludina to Dalībnieku, kurš nosolījis iepriekšējo augstāko cenu.
10.16. Izsoles protokolu paraksta Komisijas locekļi un visi izsoles Dalībnieki. Pēc izsoles protokola parakstīšanas izsoles vadītājs pasludina izsoli par slēgtu. 

11. Līguma par apbūves tiesības piešķiršanu noslēgšana un citi noteikumi
11.1. Viena mēneša laikā pēc izsoles rezultātu apstiprināšanas izsoles uzvarētājam ar Pašvaldību ir jānoslēdz līgums par apbūves tiesības piešķiršanu.  
11.2. Gadījumā, ja līgums par apbūves tiesības piešķiršanu netiek noslēgts, apbūves tiesību tiks piedāvāts iegūt Dalībniekam, kurš ir piedāvājis nākošo augstāko apbūves tiesības maksu un kura piedāvājums atbilst visām Noteikumu prasībām.
11.3. Nākamais Dalībnieks savu piekrišanu līguma par apbūves tiesības piešķiršanu slēgšanai dod 5 (piecu) darba dienu laikā. Ja Dalībnieks piekrīt slēgt līgumu par apbūves tiesības piešķiršanu par paša nosolīto augstāko apbūves tiesības maksu, tas jānoslēdz 5 (piecu) darba dienu laikā pēc Jelgavas valstspilsētas pašvaldības domes lēmuma par izsoles rezultātu apstiprināšanu pieņemšanas.
11.4. Gadījumā, ja līgums par apbūves tiesības piešķiršanu netiek noslēgts, izsole tiek atzīta par nenotikušu.
11.5. Pašvaldība ar saviem finanšu līdzekļiem nepiedalās Objektam nepieciešamās infrastruktūras (komunikāciju) izbūvē.
11.6. Papildus apbūves tiesības maksai apbūves tiesīgajam jāmaksā pievienotās vērtības nodoklis un normatīvajos aktos noteiktie nodokļi un nodevas.

12. Nenotikusi, spēkā neesoša izsole
12.1. Zemesgabala apbūves tiesības izsole uzskatāma par nenotikušu:
12.1.1. ja uz izsoli nav autorizēts neviens izsoles dalībnieks;
12.1.2. ja izsole bijusi izziņota, pārkāpjot Noteikumus vai Publiskas personas mantas atsavināšanas likumu;
12.1.3. ja neviens izsoles dalībnieks nav pārsolījis izsoles sākumcenu;
12.1.4. ja vienīgais izsoles dalībnieks, kurš nosolījis izsolāmo īpašumu, nav parakstījis līgumu par apbūves tiesības piešķiršanu;
12.2. Ja izsoles rezultātā noslēgto līgumu par apbūves tiesības piešķiršanu likumā noteiktajā kārtībā atzīst par spēkā neesošu, arī notikusī izsole atzīstama par spēkā neesošu, un izsoles uzvarētājam ir tiesības saņemt atpakaļ samaksu.
12.3. Lēmumu par izsoles atzīšanu par nenotikušu vai spēkā neesošu pieņem Komisija un 2 (divu) nedēļu laikā paziņo par to izsoles dalībniekiem.
12.4. Izsoles dalībnieks, kurš nosolījis augstāko cenu vai izsoles dalībnieks, kurš nosolījis nākamo augstāko cenu, nokavējot Noteikumos noteikto līguma par apbūves tiesības piešķiršanu parakstīšanas termiņu, zaudē iemaksāto izsoles nodrošinājumu, kā arī Zemesgabala apbūves tiesību saskaņā ar Noteikumiem.


13. Komisijas tiesības un pienākumi
13.1. Komisija, pildot savus pienākumus, ir tiesīga pieaicināt ekspertus un pieprasīt izsoles dalībniekam iesniegt precizējošu informāciju.
13.2. Komisija ir tiesīga pārtraukt izsoli jebkurā brīdī, ja tam ir objektīvs pamatojums.
13.3. Komisija ir tiesīga pārbaudīt nepieciešamo informāciju kompetentā institūcijā, publiski pieejamās datubāzēs vai citos publiski pieejamos avotos.
13.4. Strīdus, kas radušies sakarā ar šīs izsoles Noteikumu piemērošanu, izšķir Jelgavas valstspilsētas pašvaldības dome.
13.5. Jelgavas valstspilsētas pašvaldības domes lēmumu par izsoles rezultātu apstiprināšanu viena mēneša laikā var pārsūdzēt tiesā normatīvajos aktos noteiktajā kārtībā.


Jelgavas valstspilsētas pašvaldības 						Sigita Beļaka
Izsoles komisijas priekšsēdētāja

neapbūvēta zemesgabala Pilssalas ielā 8B, Jelgavā 
apbūves tiesības izsoles noteikumiem

PROJEKTS
LĪGUMS
PAR APBŪVES TIESĪBAS PIEŠĶIRŠANU 
ZEMES VIENĪBAI PILSSALAS IELĀ 8B, JELGAVĀ 

Jelgava					                    	                    Datums skatāms laika zīmogā

Jelgavas valstspilsētas pašvaldība, reģistrācijas Nr. 40900039904, Jelgavas valstspilsētas pašvaldības iestādes “Centrālā pārvalde”, reģistrācijas Nr.90000042516, juridiskā adrese: Lielā iela 11, Jelgava, LV-3001, personā (turpmāk – Īpašnieks), kuras vārdā, saskaņā ar ___________________________________________, no vienas puses, un

__________________________________ (turpmāk – Apbūves tiesīgais), no otras puses, katrs atsevišķi un kopā turpmāk saukti Puse un Puses,
saskaņā ar izsoles “Neapbūvēta zemesgabala Pilssalas ielā 8B, Jelgavā apbūves tiesības izsole” (turpmāk – Izsole) rezultātiem, noslēdz šādu līgumu (turpmāk – Līgums):

1. Līguma priekšmets 
1.1. Īpašnieks piešķir Apbūves tiesīgajam tiesību kafejnīcas būvniecībai un teritorijas labiekārtošana (turpmāk – Objekts), ievērojot spēkā esošos apbūves noteikumus,  uz zemes vienības ar kadastra apzīmējumu 09000120093 Pilssalas ielā 8B, Jelgavā (kadastra numurs 09000120097, platība 810 m2, turpmāk – Zemesgabals), saskaņā ar Zemesgabala skici (1.pielikums), Izsoles nosacījumiem un Izsoles rezultātiem (turpmāk viss kopā – Apbūves tiesība).
1.2. Saskaņā ar Jelgavas pilsētas teritorijas plānojumu 2009.-2021. gadam (apstiprināts ar Jelgavas pilsētas domes 2017. gada 23. novembra lēmumu Nr. 13/2), Zemesgabala atļautā izmantošana ir publiskā apbūve.
1.3. Nekustamais īpašums ierakstīts Zemgales rajona tiesas Jelgavas pilsētas zemesgrāmatas nodalījumā Nr. 100000953684 uz Īpašnieka vārda .
1.4. Zemesgabala robežas Apbūves tiesīgajam saskaņā ar zemes robežu plānu dabā ir ierādītas un Zemesgabala stāvoklis ir zināms.
1.5. Par Zemesgabala nodošanu Apbūves tiesīgajam lietošanā un apsaimniekošanā tiek sastādīts un abpusēji parakstīts Zemesgabala pieņemšanas – nodošanas akts. Pēc abpusējas parakstīšanas minētais akts tiek pievienots Līgumam kā pielikums un kļūst par Līguma neatņemamu sastāvdaļu.

2. Līguma termiņš
2.1. Līgums stājas spēkā ar tā abpusējas parakstīšanas dienu.
2.2. Apbūves tiesība tiek piešķirta uz 30 (trīsdesmit) gadiem no Līguma noslēgšanas dienas.
2.3. Gadījumā, ja pēc Līguma noslēgšanas stājas spēkā normatīvie akti, kas pieļauj garāku apbūves tiesību termiņu, nekā noteikts šajos Līgumā, Apbūves tiesības līguma termiņš var tikt pagarināts, izpildot attiecīgajos normatīvajos aktos, Noteikumos un Apbūves tiesības līgumā noteiktās prasības.

3. Norēķinu kārtība
3.1. Saskaņā ar Izsoles rezultātiem, tiek noteikta apbūves tiesības maksa ________ bez pievienotās vērtības nodokļa (turpmāk – Apbūves tiesības maksa), pievienotās vērtības nodoklis __________, kopā ar pievienotās vērtības nodokli __________ gadā.
3.2. Ja Apbūves tiesīgais uz Zemesgabala ir veicis nelikumīgu būvniecību, Apbūves tiesības maksa tiek palielināta, piemērojot koeficientu 1,5 (viens komats pieci), uz laiku līdz nelikumīgas būvniecības novēršanai.
3.3. Papildus Zemesgabala Apbūves tiesības maksai Apbūves tiesīgais maksā normatīvajos aktos noteiktos nodokļus par Zemesgabalu (turpmāk – Nodoklis).
3.4. Apbūves tiesības maksu un Nodokli Apbūves tiesīgais maksā reizi ceturksnī saskaņā ar Īpašnieka nosūtīto rēķinu, sākot ar Līguma noslēgšanas dienu.
3.5. Apbūves tiesības maksu un Nodokli Apbūves tiesīgais maksā līdz dienai, kad tas Zemesgabalu nodod Īpašniekam, kas tiek konstatēts ar abpusēji parakstītu Zemesgabala pieņemšanas – nodošanas aktu.
3.6. Par samaksas datumu uzskatāma diena, kad Apbūves tiesīgais pārskaitījis Apbūves tiesības maksu un Nodokli uz Īpašnieka nosūtītajā rēķinā norādīto norēķinu kontu kredītiestādē.
3.7. Ja tiek nokavēts noteiktā Apbūves tiesības maksas maksājuma termiņš, Apbūves tiesīgais maksā Īpašniekam līgumsodu 0,1 % (viena desmitā daļa procenta) apmērā no termiņā nesamaksātās summas par katru nokavēto maksājuma dienu, bet ne vairāk kā 10% (desmit procenti) no Apbūves tiesības maksas gadā.
3.8. Līgumsoda samaksa neatbrīvo Apbūves tiesīgo no Apbūves tiesības maksas.
3.9. Īpašnieks reizi 6 (sešos) gados pārskata Apbūves tiesības maksu atbilstoši sertificēta nekustamā īpašuma vērtētāja noteiktajam vērtējumam. Gadījumā, ja aktuālā sertificētā vērtētāja noteiktā  Apbūves tiesības maksa ir lielāka par nosolīto, līgumā par apbūves tiesības piešķiršanu tiek veikti grozījumi, palielinot apbūves tiesības maksu. Gadījumā, ja aktuālā Apbūves tiesības maksa ir mazāka vai vienāda ar Līgumā noteikto, Apbūves tiesības maksa netiek mainīta.

4. Apbūves tiesīgā pienākumi un tiesības
4.1. Apbūves tiesīgā pienākumi:
4.1.1. rūpēties par apbūvei nodoto Zemesgabalu kā krietnam un rūpīgam saimniekam un atbildēt kā īpašniekam pret visām trešajām personām;
4.1.2. nest visas uz apbūvei nodoto Zemesgabalu un uz Apbūves tiesību gulošās nastas, apgrūtinājumus un tā uzturēšanai vajadzīgos izdevumus;
4.1.3. lietot Zemesgabalu tikai Apbūves tiesības izlietošanai, tas ir, būvēt un lietot Objektu saskaņā ar Izsoles nosacījumiem,  Līguma nosacījumiem un normatīvo aktu prasībām;
4.1.4. samaksāt Apbūves tiesības maksu Līgumā noteiktajos termiņos un apmērā;
4.1.5. ierakstīt ar Līgumu piešķirto Apbūves tiesību zemesgrāmatā saskaņā ar Līguma 8.2. apakšpunktā doto pilnvarojumu; 
4.1.6. Apbūves tiesību drīkst atsavināt, kā arī apgrūtināt ar lietu tiesībām, tikai ar Jelgavas valstspilsētas pašvaldības domes rakstisku piekrišanu;
4.1.7. ja saņemta Īpašnieka informācija/brīdinājums par izdarītajiem pārkāpumiem, novērst pārkāpumus Īpašnieka norādītajā termiņā;
4.1.8. atlīdzināt Īpašniekam visus zaudējumus, kādi tam radušies sakarā ar Līguma neievērošanu no Apbūves tiesīgā puses;
4.1.9. ja Līgums tiek izbeigts Apbūves tiesīgā vainas dēļ, tas atlīdzina Īpašniekam zaudējumus, kas radušies Apbūves tiesīgā vainas dēļ.
4.1.10. pēc apbūves tiesību termiņa beigām, atbrīvot zemesgabalu no nedzīvojamām ēkām, inženierbūvēm, iekārtām un nodot Īpašniekam zemesgabalu tādā stāvoklī, kas nav sliktāks, kā Līguma slēgšanas brīdī, ja ar Īpašnieku ne vēlāk kā 6 (sešus) mēnešus pirms apbūves tiesības termiņa beigām nav panākta rakstveida vienošanās par citu risinājumu.
4.2. Apbūves tiesīgā tiesības:
4.2.1. saskaņā ar būvnormatīviem būvēt un lietot Objektu atbilstoši Līguma nosacījumiem;
4.2.2. netraucēti izmantot Zemesgabalu atbilstoši Līguma nosacījumiem;


5. Īpašnieka pienākumi un tiesības
5.1. Īpašnieka pienākumi:
5.1.1. atļaut Apbūves tiesīgajam lietot apbūvei nodoto Zemesgabalu, ciktāl tas nepieciešams Apbūves tiesības izlietošanai;
5.1.2. netraucēt Apbūves tiesīgā darbību Zemesgabalā, ja tā atbilst Līgumā paredzētajiem nosacījumiem;
5.1.3. informēt un rakstiski brīdināt Apbūves tiesīgo par konstatētajiem Līguma nosacījumu pārkāpumiem, norādot termiņu pārkāpumu novēršanai;
5.1.4. pēc Apbūves tiesības termiņa beigām ar Zemesgabala pieņemšanas – nodošanas aktu pieņemt no Apbūves tiesīgā Zemesgabalu;
5.1.5. Apbūves tiesīgais  iesniedz nosacījumu izpildi apliecinošus dokumentus un Īpašnieks 30 (trīsdesmit) dienu laikā šo nosacījumu izpildi sniedz apstiprinājumu vai rakstiski noraida. Būvniecības izpildi apliecina Objekta nodošana ekspluatācijā;
5.2. Īpašnieka tiesības:
5.2.1. veikt kontroli par to, vai Zemesgabals tiek izmantots atbilstoši Līguma nosacījumiem;
5.2.2. prasīt Apbūves tiesīgajam nekavējoties novērst konstatētos Līguma nosacījumu pārkāpumus, kas radušies Apbūves tiesīgā darbības vai bezdarbības dēļ un prasīt atlīdzināt pārkāpumu rezultātā radušos zaudējumus;
5.2.3. prasīt Apbūves tiesības izbeigšanu, ja: 
5.2.3.1. Apbūves tiesīgais pēc Īpašnieka pieprasījuma nav pārtraucis un novērsis darbības, kas pasliktina apbūvei nodotā Zemesgabala stāvokli;
5.2.3.2. Apbūves tiesīgais pēc Īpašnieka pieprasījuma nav pārtraucis un novērsis citus konstatētos Līguma nosacījumu pārkāpumus;
5.2.3.3. Apbūves tiesīgajam ir bijuši vismaz trīs Līgumā noteikto maksājumu termiņu kavējumi, kas kopā pārsniedz vienu Apbūves tiesības maksas aprēķina periodu;
5.2.3.4. Apbūves tiesīgajam ar tiesas lēmumu pasludināta maksātnespēja, tiek apturēta vai pārtraukta tā saimnieciskā darbība, ir uzsākta tiesvedība par tā bankrotu vai tas tiek likvidēts.
5.3. Ja Apbūves tiesīgais neievēro Līguma 3. punktu vai jebkuru no Līguma 4.1. punktā noteiktajiem Apbūves tiesīgā pienākumiem vai spēkā esošos normatīvos aktus, Īpašnieks nosūta Apbūves tiesīgajam rakstisku brīdinājumu par konstatēto Līguma noteikumu pārkāpumu, nosakot termiņu tā novēršanai. Gadījumā, ja Apbūves tiesīgais noteiktajā termiņā nav novērsis pārkāpumu, Līgums tiek uzskatīts par izbeigtu, neslēdzot atsevišķu vienošanos, un tiek uzskatīts, ka Apbūves tiesīgajam nav un nebūs materiālu vai cita rakstura pretenziju pret Īpašnieku. 

6. Līguma grozīšana un strīdu izskatīšanas kārtība
6.1. Līguma noteikumus var grozīt vai papildināt Līguma darbības laikā tikai Pusēm rakstiski vienojoties un abpusēji parakstot. Visi Līguma grozījumi vai papildinājumi pēc to abpusējas parakstīšanas kļūst par Līguma neatņemamu sastāvdaļu un ir ierakstāmi zemesgrāmatā.
6.2. Ja tiek pieņemti jauni vai grozīti spēkā esošie likumi, Ministru kabineta noteikumi vai citi normatīvie akti, kuri ietekmē Līguma izpildi, Pusēm jāievēro tajos minēto normu nosacījumi, bet nepieciešamības gadījumā Puses noformē attiecīgus grozījumus Līgumā.
6.3. Gadījumā, ja pēc Līguma noslēgšanas stājas spēkā normatīvie akti, kas pieļauj garāku apbūves tiesību termiņu, nekā noteikts šajā Līgumā, var tikt skatīts jautājums par apbūves tiesību līguma termiņa pagarināšanu, izpildot attiecīgajos normatīvajos aktos, Noteikumos un Apbūves tiesības līgumā noteiktās prasības.
6.4. Domstarpības par Līguma izpildi un nosacījumiem tiek risinātas sarunu ceļā. Ja vienošanos panākt neizdodas, tad strīds risināms tiesā saskaņā ar normatīvajiem aktiem.



7. Līguma izbeigšana
7.1. Līgums izbeidzas, ja beidzas Apbūves tiesības termiņš un Puses ir izpildījušas visas Līgumā noteiktās saistības.
7.2. Rakstiski vienojoties, Puses Līgumu var izbeigt arī cita iemesla dēļ pirms Līguma 2.2. apakšpunktā noteiktā termiņa. Līdz ar Līguma izbeigšanu, izbeidzas Apbūves tiesība.

8. Nobeiguma noteikumi
8.1. Līgums ir saistošs Pušu tiesību un saistību pārņēmējiem, kam 30 dienu laikā no pārņemšanas dienas Līgums jāpārslēdz vai jānoformē papildus vienošanās pie esošā Līguma.
8.2. Lai ierakstītu, pārgrozītu vai dzēstu Apbūves tiesību zemesgrāmatā, Īpašnieks pilnvaro Apbūves tiesīgo iesniegt Zemgales rajona tiesā nostiprinājuma lūgumu Apbūves tiesības ierakstīšanai, pārgrozīšanai vai dzēšanai.
8.3. Pēc Apbūves tiesības izbeigšanās Puses vienojas par rīcību ar Zemesgabalu atbilstoši spēkā esošo normatīvo aktu nosacījumiem, ievērojot 4.1.10. apakšpunktā noteikto.
8.4. Izdevumus, kas saistīti ar Apbūves tiesības ierakstīšanu, pārgrozīšanu un dzēšanu zemesgrāmatā, sedz Apbūves tiesīgais.
8.5. Līguma izbeigšana ir pamats Apbūves tiesības dzēšanai zemesgrāmatā.
8.6. Ja Līgums izbeidzas, sākotnējo saistību nomaina norēķināšanās saistība (restitūcija).
8.7. Visos jautājumos, kas nav noregulēti Līgumā, Puses vadās no normatīvajiem aktiem.
8.8. Puses nav atbildīgas par līgumsaistību neizpildi un tās rezultātā radītajiem zaudējumiem, ja tas noticis nepārvaramas varas apstākļu (dabas stihija, ugunsgrēks, militāras akcijas u.c.) dēļ. Par līgumsaistību izpildes neiespējamību minēto apstākļu dēļ viena Puse rakstveidā informē otru Pusi 3 (trīs) dienu laikā. Neizpildītās saistības jāizpilda, tikko tas kļūst iespējams, vai jāvienojas par Līguma izbeigšanu pirms termiņa.
8.9. Puses ir pilnā mērā atbildīgas par savu Līgumā noteikto saistību pienācīgu izpildi, tajā skaitā par personu datu apstrādi un aizsardzību, atbilstoši Latvijas Republikā un Eiropas Savienībā spēkā esošajos normatīvajos aktos un Līgumā noteiktajam. To neizpildīšanas vai nepienācīgas izpildes gadījumā vainīgā Puse atlīdzina otrai Pusei visus nodarītos zaudējumus, kas radušies tās prettiesiskas darbības vai bezdarbības dēļ, Latvijas Republikas normatīvajos aktos un Līgumā noteiktajā kārtībā.
8.10. Līgumā izveidotais noteikumu sadalījums pa sadaļām ar tām piešķirtajiem nosaukumiem ir izmantojams tikai un vienīgi atsaucēm un nekādā gadījumā nevar tikt izmantots vai ietekmēt Līguma noteikumu tulkošanu.
8.11. Īpašnieka pilnvarotais pārstāvis Līguma izpildes laikā ir Jelgavas valstspilsētas pašvaldības administrācijas Pašvaldības īpašuma pārvaldes vadītāja Sigita Beļaka, tālrunis 63005518, e-pasts: sigita.belaka@jelgava.lv. 
8.12. Apbūves tiesīgā pilnvarotais pārstāvis Līguma izpildes laikā ir ______, tālrunis ______, e-pasts: _________.
8.13. Pilnvarotie pārstāvji ir atbildīgi par Līguma izpildes uzraudzīšanu, tai skaitā, par Zemesgabala pieņemšanas - nodošanas aktu noformēšanu, iesniegšanu un parakstīšanu atbilstoši Līguma prasībām, Līguma izpildes laikā konstatēto trūkumu vai neatbilstību akta parakstīšanu un citu ar Līguma izpildes uzraudzību saistīto dokumentu noformēšanu un parakstīšanu.
8.14. Par rekvizītu maiņu Puses paziņo viena otrai ne vēlāk kā 10 dienu laikā pēc veiktajām izmaiņām.
8.15. Līgums sagatavots un parakstīts elektroniska dokumenta veidā, ko katrs Līdzējs glabā savā lietvedībā elektroniskā dokumenta formā.
8.16. Līgumam ir šādi pielikumi:
8.16.1. zemesgabala robežu plāns/skice/izvietojuma shēma;
8.16.2. Jelgavas valstspilsētas pašvaldības Būvvaldes izziņa par nekustamā īpašuma objekta apgrūtinājumiem.

9. Pušu rekvizīti un paraksti
	
Īpašnieks:
	
Apbūves tiesīgais:

	
	

	Jelgavas valstspilsētas pašvaldība
reģistrācijas Nr. 40900039904
Jelgavas valstspilsētas pašvaldības iestādes “Centrālā pārvalde” personā
	

	reģistrācijas Nr.90000042516
Lielā iela 11, Jelgava, LV-3001
	

	AS SEB banka
Konts: LV12UNLA0050008206447
kods UNLALV2X

2.pielikums
neapbūvēta zemesgabala Pilssalas ielā 8B, Jelgavā 
apbūves tiesības izsoles noteikumiem

Zemesgabala izvietojuma shēma

Latvijas Republika
Jelgavas valstspilsétas pasvaldiba

Reg.Nr. 40900039904, Liela iela 11, Jelgava, LV-3001, talrunis: 63005531, 63005538, e-pasts: pasts@jelgava.lv

Datums skatams
laika zimoga Nr. 9/4-4

Jelgavas valstpilsétas pasvaldibas
iestadei “Centrala parvalde”
Pasvaldibas Tpasumu departamentam
Lielaja iela 11, Jelgava, LV —3001

IZZINA.

par nekustama Ipaduma objekta apgriitinajumiem zemes vienibai Pilssalas ield 8B,
Jelgava (zemes vienibas kadastra apzim&jums 09000120093):
1. 7312050201 — ekspluatacijas aizsargjoslas teritorija gar elektrisko tiklu kabelu Iiniju;
2. 7312050300 — ekspluatacijas aizsargjoslas teritorija ap elektrisko tiklu sadales iekartu;
3. 7312010101 — ekspluatacijas aizsargjoslas teritorija ap Gidensvadu, kas atrodas 1idz 2
metru dzilumam;
4. 7312010300 — ekspluatacijas aizsargjoslas teritorija gar pasteces kanalizacijas vadu;
5. 7312030100 — ekspluatacijas aizsargjoslas teritorija gar ielu vai celu — sarkana Iinija.

Nekustama ipasuma objekta apgriitinajumi noteikti ar Jelgavas pilsétas teritorijas
planojumu (2009.-2021. gadam).
Apgritingjumi precizgjami veicot zemes kadastralo uzmériganu.
Pielikuma: shéma nekustama ipasuma objekta apgritingjumu plana izgatavoSanai
méroga 1:500.

Bivvaldes vaditajs D. Petzals
Veinbergs

t. 63005564
e-pasts: valdis.veinbergs@jelgava.lv

SIS DOKUMENTS IR ELEKTRONISKI PARAKSTITS AR DROSU ELEKTRONISKO
PARAKSTU UN SATUR LAIKA ZIMOGU

